Forslag til RÅDETS FORORDNING om ændring af Rådets forordning (EF) nr. 964/2003 af 2. juni 2003 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan

(forelagt af Kommissionen)

BEGRUNDELSE

Efter en udløbsundersøgelse blev der den 6. juni 2003 ved Rådets forordning (EF) nr. 964/2003 indført endelige foranstaltninger over for importen af visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan.

Det fremgik imidlertid efterfølgende, at visse bestemmelser var udeladt i den dispositive del af forordningen. Disse bestemmelser er nødvendige for at undgå, at der skal betales både beskyttelses- og antidumpingtold for samme importerede varer, når de toldkontingenter, der er fastsat i henhold til beskyttelsesforanstaltningerne (der også finder anvendelse på denne vare), overskrides.

Det foreslås derfor, at Rådet vedtager vedlagte forslag til forordning, hvorved de relevante foranstaltninger vil finde anvendelse.

Forslag til RÅDETS FORORDNING om ændring af Rådets forordning (EF) nr. 964/2003 af 2. juni 2003 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til Rådets forordning (EF) nr. 452/2003 af 6. marts 2003 om foranstaltninger, som Fællesskabet kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger [1]

[1] EFT L 69 af 13.3.2003, s. 8.

under henvisning til forslag fra Kommissionen forelagt efter konsultation i det rådgivende udvalg, der er nedsat i henhold til artikel 15 i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [2] ("grundforordningen"), og

[2] EFT L 56 af 6.3.1996, s. 1 Senest ændret ved forordning (EF) nr. 1972/2002 (EFT L 305 af 7.11.2002, s. 1).

ud fra følgende betragtninger:

(1) Ved forordning (EF) nr. 778/2003 ændrede Rådet bl.a. Rådets forordning (EF) nr. 584/96 og (EF) nr. 763/2000 for så vidt angår antidumpingforanstaltningerne vedrørende visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan Formålet var at tage højde for den situation, at denne import også ville blive genstand for betaling af en beskyttelsestold som indført ved Kommissionens forordning (EF) nr. 1694/2002.

(2) Under sådanne omstændigheder, og hvor antidumpingtolden er mindre end eller lig med beskyttelsestoldbeløbet, fandtes det passende, at der ikke skal betales antidumpingtold. Hvis antidumpingtolden er større end beskyttelsestoldbeløbet, findes det passende, at kun den del af antidumpingtolden, der overstiger beskyttelsestoldbeløbet, skal betales.

(3) I medfør af artikel 11, stk. 2, i grundforordningen blev de foranstaltninger, der indførtes ved forordning (EF) nr. 584/96 og (EF) nr. 763/2000, forlænget ved Rådets forordning (EF) nr. 964/2003. Imidlertid blev der i sidstnævnte forordning ikke taget noget forbehold som nævnt i betragtning (2) for den situation, hvor de importerede varer også bliver genstand for betaling af en beskyttelsestold.

(4) Forordning (EF) nr. 964/2003 bør derfor ændres, så der tages forbehold for en situation, hvor importerede varer også bliver genstand for betaling af en beskyttelsestold, ligesom Rådets forordning (EF) nr. 584/96 og (EF) nr. 763/2000 blev ændret ved forordning (EF) nr. 778/2003 -

UDSTEDT FØLGENDE FORORDNING:

Artikel 1

I Rådets forordning (EF) nr. 964/2003 indsættes følgende stykker:

- i artikel 1, efter stk. 2

"2a. Uanset bestemmelserne i stk. 2 fastsættes antidumpingtolden i tilfælde, hvor der på importen af den pågældende vare med oprindelse i Thailand skal betales en tillægsbeskyttelsestold i medfør af artikel 1, stk. 3, i forordning (EF) nr. 1694/2002*, til nedenstående satser beregnet af prisen, frit Fællesskabets grænse, ufortoldet, for varer, der er fremstillet af de selskaber, der er nævnt i tabellen:

>TABELPOSITION>

* EFT L 261 af 28.9.2002, s. 1."

- i artikel 3, efter stk. 1

"2. "2. Uanset stk. 1, og med undtagelse af de rørfittings, der er fremstillet af Chup Hsin Enterprise Co. Ltd., Rigid Industries Co. Ltd. og Niang Hong Pipe Fittings Co., Ltd., fastsættes antidumpingtolden i tilfælde, hvor der på importen af rørfittings afsendt fra Taiwan skal betales en tillægsbeskyttelsestold i medfør af artikel 1, stk. 3, i forordning (EF) nr. 1694/2002*, til nedenstående satser beregnet af prisen, frit Fællesskabets grænse, ufortoldet:

>TABELPOSITION>

* EFT L 261 af 28.9.2002, s. 1."

Artikel 2

Denne forordning gælder med tilbagevirkende kraft fra dagen for ikrafttrædelsen af Rådets forordning (EF) nr. 964/2003, nemlig den 7. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand